Ens vam allotjar durant quatre dies per Setmana Santa i hem d'agrair especialment el Josep Maria i la seva dona, molt atents en tot moment, per poder dur les dues mascotes a l'apartament. Tot i arribar una mica tard, tots dos ens van esperar i ens van donar totes les indicacions a la perfecció, incloent la direcció d'un restaurant indi que va ser tota una sorpresa. Pel que fa a l'apartament, érem tres persones i vam estar força amples. L'allotjament, que està a un minut caminant de la platja i a cinc de la zona més comercial, és idèntic a com es veu a les imatges i està completament equipat. A més, vam poder guardar el cotxe a l'interior del recinte, que sempre dóna més seguretat.